Fuglsø Koncerter A/S

Steve Harley & Cockney Rebel
2022-02-19 | Hotel Fuglsøcentret, Dragsmurvej 6, Knebel, 8420, Danmark
Steve Harley fejrer i 2020 sit 47. år i musik og fortsætter med at spille koncerter over hele verden. Han siger, at det at spille Live er mere end et job, det er næsten hans livs blod.
Anset som en af ​​de mest karismatiske Live-kunstnere på Scenerne i dag, turnerer det originale Cockney Rebel med et fuldt 6 mands rockband.
Musik er stadig hans første kærlighed. ”Vi ser verden og spiller for et stort publikum; det kan ikke blive bedre.
I mit liv som turnerende musiker ser jeg , når vi har fri imellem koncerterne, store byer og deres gallerier og museer, smukke landskaber fra polcirklen til Middelhavskysten, Det er stadig det største job på jorden! ” Sagde Harley for nylig.
Live-koncerterne inkluderer de store hit-singler som Judy Teen, Mr Soft, Love’s A Prima Donna, The Legendary Sebastian, samt numre fra dette års album, “UNCOVERED”, plus naturligvis evergreen sangen Make Me Smile (Come Up And See Me ), en sang, der af de engelske PRS (CODA), registreret som en af ​​de mest spillede sange i historien på British Radio.
Steve er blevet tildelt en Gold Badge of Merit af British Academy of Songwriters og i 2008 en Lifetime Achievement Award for akustisk musik af The British Festival of Acoustic Music.
Rod Stewart, der har indsunget en coverversion af Steve’s sang A Friend For Life, beskriver ham som “én af de største lyrikere, Storbritannien har produceret.”
Musikbladet Mojo kommenterede: “Harley skaber sange af dyb skønhed, fulde af livets oplevelser” og The Times skrev: “En ekstraordinær koncert”.
Middagen er kl. 17.30, koncerten starter kl. 20.00. Dørene åbnes kl. 19.30.

Dracula – en kisteglad grinebider
2022-02-23 19:30 (Europe/Paris)
Dracula – en kisteglad grinebider
Onsdag den 23.februar 2022 kl.19.30
Billetpris: Medlemmer: 145,- / Ikke medlemmer: 195,- / Unge under 25: 55,-
Billetbestilling: https://www.go-syddjurs.dk/arrangementer/10047/dracula/
Vi et stolte over endnu engang at kunne præsentere det lokale, syddjurske operakompagni, Figaros. I samarbejde med Den Ny Opera tager de os denne gang med på en rejse til det mørke og dystre Transsylvanien i deres usædvanligt frie gendigtning af Bram Stokers klassiske fortælling om Dracula.
Vi banker gravrusten af gravrøsten, og Figaros hold af vampyrjægere Lisbeth Kjærulff, Hans Dueholm, Kristian Jensen og Allan Dahl Hansen drager med den unge sagfører Jonathan Harker til Grev Draculas slot i de Transsylvanske bjerge.
Vi garanterer, i vanlig Figaros stil, en overflod af komik, musik og gys … og masser af hvidløg.
Bid på krogen og oplev en forestilling, hvor alle roller synges, flyves og danses af Lisbeth Kjærulff, Kristian Jensen, Hans Dueholm og Allan Dahl Hansen.
Figaros og Den Ny Operas opdaterede udgave af “Dracula” tilsættes kendte hits fra opera, operette og musical og krydres med masser af komik.
Varighed: 120 minutter inkl. pause.
Idé, gendigtning og instruktion: Lisbeth Kjærulff, Hans Dueholm, Kristian Jensen og Allan Dahl Hansen
Musikalsk Ledelse: Allan Dahl hansen
Kostumer: Nathalie Meldgaard
Produktion: Figaros og Den Ny Oppera
Billetbestilling: https://www.go-syddjurs.dk/arrangementer/10047/dracula/
Teatermenu før forestillingen
I forbindelse med forestillingen kan der med start kl. 18 købes en 2-retters menu på Fuglsøcentret til en pris på 250 kr.
Tilmelding til Fuglsøcentret på tlf. 8635 1355 senest 2 dage før forestillingen.

Oysterband
2022-02-25 | Hotel Fuglsøcentret, Dragsmurvej 6, Knebel, 8420, Danmark
Oysterband er en moderne folk-baseret britisk gruppe, der spiller levende folk-rock, men ikke traditionel engelsk folkemusik i den forstand, men kærligheden til “rødderne” skinner dog stadig igennem. “Rødderne” – og en tradition med integritet, masser af indlevelse og lidenskab, og menneskelige følelser. Folk, rock … uanset hvad vi kalder det, er det god musik!
Oysterband har opbygget et stort hengivent publikum i Danmark gennem mange besøg siden starten i 1976. Fuldt fortjent: De rammer dig første gang, du hører dem, og senere glædes du over gensynet. Traditionelle sange blandet med egne, måske politiske, sange fra flere af gruppens medlemmer.
Bandet opstod i og omkring Canterbury, hvor nogle af medlemmerne studerede. I 80’ernes England med fokus på rock og postpunk var det svært at placere Oysterband, og det var ikke særlig hipt at være et folk-band. Men musikken trak alligevel et publikum til, og de blev siden beskrevet som nogle af grundlæggerne af den engelske folkrock. Sammen med June Tabor har de bl.a. gjort rent bord ved BBC Folk Awards 2012, og vundet alle de fire kategorier, de var nomineret i,deriblandt den prestigefyldte “Best Album”, med albummet ”Ragged Kingdom”. Så de er “still going strong”.
En koncert med Oysterband er en stærk og dynamisk oplevelse. De er kendt for at levere varen plus lidt til! Deres koncerter er meget sammenlignelige med den skotske gruppe Runrig. Så der venter publikum en medrivende og intens musikoplevelse.
Oysterband har udgivet 22 studie- og 5 livealbums samt et opsamlingsalbum. Hertil kommer over hundrede bidrag til kompilationer med andre kunstnere. Besætningen har naturligvis skiftet i bandets snart 40 års levetid.
Seneste ændring er, at Chopper (Ray Cooper) er gået solo efter 25 år med bandet. Han efterfølges af Al Scott. John Jones: Sang og melodeon – Alan Prosser: Guitar, viola og sang – Ian Telfer: Violin, concertina og sang Pete Flood: Trommer – Al Scott: Bas
Middagen er kl. 17.30, koncerten starter kl. 20.00. Dørene åbnes kl. 19.30.

Sebastian Band
2022-02-26 | Hotel Fuglsøcentret, Dragsmurvej 6, Knebel, 8420, Danmark
Oplev en forrygende aften med Sebastian og nogle af vore mest legendariske musikere, når Sebastian Band i 2022 drager på 50-års jubilæumsturné!
Ikke meget er sikkert for tiden – og dog er det sikkert: tiderne skifter og tiden går. I 1971 udgav Sebastian sit første album – brød igennem på den danske musikscene og kan derfor i 2021 fejre 50-års jubilæum (album).
Det er derfor helt oplagt i jubilæumsåret – og på utallige opfordringer fra publikum at præsentere en ny turne med solisten og det store orkester.
Hele landet vil få besøg, og publikum kan se frem til høre Sebastian Band boltre sig i mange af de sidste 50 års største danske sange:
Når lyset bryder frem – Hvis du tror du er noget – Måske ku vi – Du er ikke alene – Romeo – Den lille malkeko – Stille før storm – Her er en sang – Dejlig indeni – Sommerfuglen – Lille hjertesang – Danser på vulkaner – Vårvise – Med dig hele vejen – Hodja fra Pjort – Fuld af nattens stjerner – Rose – Den sidste vals – 80 ́ernes Boheme – Vindens glemte sange – Cirkusvognen – Nana- Og mange flere….
SEBASTIAN (vokal – guitar)
NILS HENRIKSEN (elguitar) har medvirket i alle Sebastians bands siden 1973 MICHAEL FRIIS (Bas og kapelmester) har medvirket siden 1979
KLAUS MENZER (trommer) medvirket siden 1998
PERRY STENBAECK (guitar og strengeinstrument mm kor) har medvirket siden 1999 MISEN GROTH (sang) har medvirket siden 2009
GRY HARRIT (sang) har medvirket siden 2009
ANNE SEJER (sang og percussion) medvirket siden 2018
PETER DENCHER (keyboards harmonika mm kor) medvirket siden 2018
– Udover et yderst kompetent hold vil lyd være ledet af HENRIK KJÆRGAARD
Middagen er kl. 17.30, koncerten starter kl. 20.00. Dørene åbnes kl. 19.30.

Candle In The Wind
2022-03-05 | Hotel Fuglsøcentret, Dragsmurvej 6, Knebel, 8420, Danmark
En brændende hyldest til 70’erne
Foråret 2022 står i 70’ernes tegn. Det årti, som på mange måder var så bemærkelsesværdigt. Her kaster MusicalDanmark sig ud i en musikalsk tour de force om 1970’erne med CANDLE IN THE WIND – En brændende hyldest til 70’erne. I dag har vi en tendens til, at huske 70’erne som et årti. hvor der var koldt hele tiden og hvor der var oliekrise og bilfrie søndage. En tid, hvor folk gik i brunt tøj, kassebukser og skjorter med kæmpeflipper. Vi glemmer dog, at det også var et årti, hvor alt tilsyneladende kunne lade sig gøre. Mennesket landede f.eks. på månen gentagne gange, hvilket er noget vi sidenhen ikke har kunne gøre. Og alle, unge som ældre, skulle pludselig lære at danse disco!
Med CANDLE HE WIND får I den musikalske historie om 70’erne. En rødglødende hyldest til de fantastiske musiknumre, som alle var stærkt influeret af de begivenheder, som foregik i løbet af dette mangfoldige årti. CANDLE IN THE WIND vil således indeholde uimodståelige indslag fra både Bee Gees og ABBA men også indeholde ikoniske rocknumre, som Stairways To Heaven og Highway To Hell sammen med evergreens fra både Queen, Electric Light Orchestra, David Bowie og naturligvis Elton John. Og mon ikke der også sniger sig noget Gasolin og Shu-Bi-Dua ind i CANDLE IN THE WIND?
På scenen kan publikum se frem til et sprudlende gensyn med otte sangere og musikere fra de tidligere succesfulde koncerter, Time Of My Life og Let It Rock, som i alt vil sætte ild til over 30 klassiske 70’er hits. CANDLE IN THE WIND er produceret af MusicalDanmark fra Aarhus.
Middagen er kl. 17.30, koncerten starter kl. 20.00. Dørene åbnes kl. 19.30.

Lasse Helner 75 års Fødselsdagsturne med Gæster
2022-03-11 | Hotel Fuglsøcentret, Dragsmurvej 6, Knebel, 8420, Danmark
Lasse Helner & Band – 75 års fødselsdags turné med Gæster

Med specielt 1. sæt akkompagneret af gæster:
Lasse & Mathilde duo, selvfølgelig, men også nogle sange fra det seneste album, ”Hvem drømmer hvem” fra 2019, hvor Ole Fick, Wili Jønsson og Alex Riel bakker duoen op på eminent vis.

L & M med band var Danmark rundt med det nye album, men blev stoppet af Covid – 19. Her er så en sjælden chance for at høre dette hold af legender fra verdens jazz/Savage Rose, Gasolin og Burning Red Ivanhoe/ Trille/ Monrad og Rislund m.m. med Lasse & Mathilde.

Derefter 2. sæt med Lasse Helners Band:
Det er ikke kun skidt, der kommer ud af en tid med Corona-virus.
Lasse Helner har brugt tiden hjemme på Fyn til at skrive, indspille og udgive et anmelderrost mesterværk.
Albummet “Over the hill – Still got the thrill”, der udkom i februar 2021, er et alsidigt album med nogle af Lasses bedste sange nogensinde. Rødderne er stadig solidt plantet i kultbandet The Baronets, der var med til at opfinde den danske lyd. Men nu er sangene på engelsk med et fedt, nyt orkester og legesygt eksperimenterende.

Fyns Stiftstidende: 5 stjerner, ” Lasse Helner har samlet et fortrinligt band og med ”Over the Hill – Still Got the Thrill” udgivet et af sin karrieres bedste albummer”
”Det hele bliver moderne igen, når bare man venter længe nok,” som Lasse ville sige. At alder kun er noget for en ost, bevises her med al tydelighed 61 år efter hans første optræden. ”Over the Hill – Still got the Thrill” er et slags musikalsk testamente, som i en tid, der er besat af ungdom, skal vise fordelene ved at blive gammel. Lasse har på egen krop og karriere erfaret, at det rummer nogle fantastiske muligheder for at fortælle historier og betragtninger, som man gerne ville have haft, da man var ung.
Det er derfor også meget passende at Lasse Helner i 2022 tager på sin 75 års fødselsdags turné.
70’erne bragte det første soloalbum med ”Du sku møde mine venner” og Moondust med Jørn Mader. I 81 udgav Lasse Helner kultalbummet “S/H” hvor han fik et hit med Bacharach nummeret Dagbogen, som spilles den dag i dag på diverse kanaler.

Live er Lasse Helner sammen med:
Kell Dalager (keys, hammond & kor)
Thomas Bundgaard (guitarer, banjo og kor)
Nils Bo Poulsen (trommer og percussion)
Torben Grønning (bas)

Middagen er kl. 17.30, koncerten starter kl. 20.00. Dørene åbnes kl. 19.30.

Allan Olsen
2022-03-12 | Hotel Fuglsøcentret, Dragsmurvej 6, Knebel, 8420, Danmark
Victor Borge blev engang spurgt, hvad en god karriere i showbizz er…
”…Ja det er jo et ret sjældent dyr, svarede Borge. – Ét der går godt. – Konstant langsomt op- og aldrig nedad…”
Hvorvidt Victor Borge kendte noget som helst til Allan Olsen, er tvivlsomt. Men få på den danske musikscene passer vist bedre på Borges definition på en god karriere, end Olsen.
Fra de små værtshuse for mere end 40 år siden, via spillestederne og festivalerne til sidste efterårs stort anlagte og udsolgte jubilæums-turné i landets største koncerthuse.
Og som altid: Alene med diverse strengeinstrumenter, sangene og de dertil hørende anekdoter og rablerier.
For Allan Olsen er der ikke den store forskel på at optræde i et ydmygt forsamlingshus eller i Det Kongelige Teater. Det er samspillet med publikum, der skaber magien.
I sin bog, Laksetrappen (2019) beskriver Olsen indgående sin tilgang til at stå på scenen, og om hvordan han finder det en fornærmelse at møde sit publikum alt for velforberedt.
”…Der må gerne være gode odds for at noget går galt undervejs, mener den garvede trubadur. – Så sker der sgu’ da noget…”
Hundredvis af sange, 20 pladeudgivelser, 2 bogudgivelser, 4 Grammies /Music-Awards og mange andre udmærkelser, samt tusinder af koncerter senere…
Alligevel er det på scenen foran – og sammen med sit store trofaste publikum, Allan Olsen for alvor glimrer, og fortsat udvikler sin sublime sangskrivning og optræden.
En aften i selskab med Olsen er ikke så tosset endda…
Middagen er kl. 17.30, koncerten starter kl. 20.00. Dørene åbnes kl. 19.30.

MALURT
2022-03-18 | Hotel Fuglsøcentret, Dragsmurvej 6, Knebel, 8420, Danmark
At det legendariske danske rockband MALURT bliver gendannet i 2020 er en nyhed, som de fleste danske rockelskere allerede har hørt. 40 år efter deres debutalbum tager de – i den vilde Mød mig i Mørket-udgave af bandet – på en eksklusiv forårstur, hvortil billetterne blev revet væk. Åbningskoncerten i VEGA var udsolgt på ganske få minutter.
I lyset af den overvældende interesse, hvor mange tusind rockfans forgæves har forsøgt at få billet til forårsturen, har MALURT valgt at forlænge turen. De spiller derfor også udvalgte festivaler i sommeren 2020, og så runder de deres comeback af med en stribe sveddryppende rockshows med glødende nostalgi i kulturhuse landet over i efteråret 2020 – og med et brag af en afslutning i den genopbyggede KB-hallen fredag den 23. oktober 2020.
Med denne efterårsturné slutter eventyret så definitivt for MALURT. Som lovet fra første fløjt er det kun i 2020, man får mulighed for at opleve genopstandne MALURT igen, og der bliver ikke noget med ekstra runder i manegen.
Efter sidste koncert i KB-Hallen kører MALURT igen bandbussen tilbage i parkeringskælderen, og mens Christian Arendt, Peter Mors og Dia Nielsen vender tilbage til deres civile jobs, fortsætter Pete Repete sit virke på musikscenen, og Michael Falch genoptager sin blomstrende solokarriere sammen med DÉT BAND.
Skal man nå at høre MALURT, så er det altså i 2020!
Kan vi blive unge igen? Næppe, men MALURT 2020 tilbyder en mulighed for at skrælle alle voksne forbehold og hæmninger af for en aften og bare være tilbage i det, der engang lignede et evigt forår.
Stående koncert
Middagen er kl. 17.30, koncerten starter kl. 20.00. Dørene åbnes kl. 19.30.

Anne Dorte & Maria
2022-03-19 | Hotel Fuglsøcentret, Dragsmurvej 6, Knebel, 8420, Danmark
To af 80’erne og 90’ernes mest ikoniske stemmer: Anne Dorte Michelsen og Maria Bramsen er genopstået som duoen Anne Dorte & Maria.
De to sangeres stemmer har altid klædt hinanden, sangskrivningen har aldrig fejlet noget, og begge dele står i dag stærkere og klarere end nogensinde.
Med sig har de et imponerende katalog af dansk musiks allerstørste hits, fra deres fortid i Ray Dee Ohh og Tøsedrengene.
Fra scenen giver Michelsen og Bramsen sangene fuld fart, høj energi, dans, nærvær, humor og anekdoter med på vejen.
Oplev et set-up der giver sangene luft og varme, men der er stadig masser af kraft og energi i musikken.
Med sig på scenen medbringer de, de tre musikere, Jon Grundtvig, Thorval Naur Nørremølle og Johan Jørgensen, som spiller tæt, let og svingende med en sound, der er stor, rund og fuld af krop.
Et udpluk af sætlisten: ”Indianer”, ”Sig du kan li’ mig”, ”Vi var engang så tæt”, ”Ud under åben himmel”, ”Jeg vil la’ lyset brænde”, ”Jeg har lagt mine våben”, ”Mandagsstævnemøde”, ”Drop dine løgne”, ”Så gik der tid med det”, ”Vi kan ikke leve alene”, ”Bruge og bruges”.
Middagen er kl. 17.30, koncerten starter kl. 20.00. Dørene åbnes kl. 19.30.

Burhan G - akustisk tour 2022
2022-03-26 | Hotel Fuglsøcentret, Dragsmurvej 6, Knebel, 8420, Danmark
BURHAN G INVITERER PUBLIKUM HELT TÆT PÅ I 2022
Kun få måneder efter sin stort anlagte juleturné med Danmarks Underholdningsorkester, inviterer Burhan G sine fans helt tæt på, når han fra marts 2022 drager på en omfattende akustisk danmarksturne.
Den danske pop-og RnB stjerne Burhan G er kendt for sine følelsesladede ballader og up-tempo pophits. Han får pigerne til at hvine, og sætter gang i dansefødderne hos publikum, der troligt skråler med på hans mange kendte numre. Burhan G har et imponerende bagkatalog, der bl.a. tæller hitsinglerne, Kalder Mig Hjem, Jeg Vil Have Dig For Mig Selv, Mest Ondt, Tættere På Himlen, Jeg’ I Live og sidst men ikke mindst julehittet Tinka med Frida Brygmann.
Når man oplever Burhan G live, er man således sikker på en hitspækket oplevelse, leveret af den talentfulde, charmerende og altid træfsikre top-entertainer. Med sine storslåede sceneproduktioner, stramt koreograferede optrædener og ultra-velspillende band, er Burhan kendt for at levere nogle koncerter, der står mål med selv de største internationale artister.
Det bliver således en helt særlig oplevelse, når Burhan bevæger sig væk fra de vante rammer på sin akustiske turne med kun to musikere og en korsanger. Det nedbarberede set-up tvinger samtidig hitmageren til at gentænke sit omfattende katalog af hits, og finde ud af hvordan sangene skal fortolkes i den akustiske besætning. Det bliver uden tvivl en helt særlig oplevelse, som publikum sent vil glemme.

Middagen er kl. 17.30, koncerten starter kl. 20.00. Dørene åbnes kl. 19.30.

Pernille Rosendahl
2022-04-01 | Hotel Fuglsøcentret, Dragsmurvej 6, Knebel, 8420, Danmark
Det høres og ses, når Pernille Rosendahl står i rampelyset. Hun er tilpas sofistikeret og smukt skrøbelig – karaktertræk, der kendetegner hendes solonumre, nyfortolkninger af Swan Lee, The Storm og sange fra ”Toppen af Poppen”.
I dag er Pernille Rosendahl en af de mest dragende vokalister og erfarne sangskrivere, danskerne har lært at kende siden hun i starten af årtusindeskiftet med indiepop-orkesteret Swan Lee satte sig solidt på popmusikken herhjemme.
Ikke alene står hun med en perlerække af pophits, flere hundrede tusinde solgte album som solo og i forskellige konstellationer og et koncertvirke som kun er overgået af få andre danske artister af samme kaliber.
Pernille Rosendahl var aktuel i musikprogrammet ”Toppen af Poppen”, 2018 og høstede de danske TV-seeres anerkendelse og kærlighed for hendes optrædener og fortolkninger af de øvrige deltageres sange.
Middagen er kl. 17.30, koncerten starter kl. 20.00. Dørene åbnes kl. 19.30.

Smokie
2022-04-02 | Hotel Fuglsøcentret, Dragsmurvej 6, Knebel, 8420, Danmark
Se på Guinness Book Of Hit Singles, og du kan blive tilgivet, at du troede, at Smokies succeshistorie var et 1970’er-fænomen.
Efter at 11 af deres 14 britiske hits kom i det begivenhedsrige musikalske årti.
Dog er deres massive succeshistorie fortsat med at blomstre rundt om i verden, herunder Skandinavien, Sydafrika, Tyskland og endda Kina. Smokie er et band
som har udsolgt turnéer og fået platinplader i fire årtier – 70’erne, 80’erne, 90’erne og i dag.
En hurtig opsummering af fortidens herligheder.
Smokie fandt først sammen i skolen i
Yorkshire i slutningen af ​​60’erne. Efter at have gennemgået forskellige navne og stilarter, skrev de
under med Mickie Mosts dengang ultrahotte RAK-label. Sange som ‘If You Think You Know How To Love Me’, ‘Don’t Play Your Rock’n’Roll To Me’, ‘It’s Your Life’ og ‘Oh Carol’ (alle Top 10 hits) blev ”hotte” og gav Smokie deres billet til at rejse verden rundt.
Lyden var en kombination af ”hook”-ladede sange og Smokies karakteristiske, men uforskammede ”Stateside”-påvirkede softrock-harmonier, deres vokalblanding – en raspende, følelsesfyldt lead.
Efter at have lavet et verdensomspændende salg på over 30 millioner, lavede Smokie ‘Wild Horses’, et Nashville-indspillet album fra 1997, der kostede bandet en kvart million pund at producere. Det gav dem fodfæste i amerikansk countryradio. Den tendens fortsatte med ’Uncovered’ og ’Uncovered Too’, som begge var kæmpehits i hele Skandinavien – nåede top 5 i Danmark, Finland, Norge og Sverige – og opnåede dobbelt platinstatus.
Smokie fortsætter med at være et af de mest succesrige bands i verden i dag. De seneste begivenheder, såvel nyheden med Terry Uttleys bortgang, har medført, at line-up’et i dag er nødt til at ændre sig og udviklet sig med tilføjelsen af ​​Pete Lincoln, tidligere fra The Sweet på lead vokal, og Rhythm Guitar og Luke Bullard , søn af Martin Bullard, der træder ind i Terrys sko på bas og baggrundssang, arven fra Smokie, som blev grundlagt af Terry, vil leve videre, og Smokie ser frem til at se jer alle på deres fortsatte rejse.
Smokies line-up er:-
Steve Pinnell på trommer
Mick McConnell på leadguitar og backing vokal
Pete Lincoln Lead vokal og rytmeguitar
Martin Bullard tastaturer
Luke Bullard på basguitar og backing vokal
Der er ingen røg uden ild, siger man – og Smokie skyder stadig på alle fem cylindre!
www.smokie.co.uk
Middagen er kl. 17.30, koncerten starter kl. 20.00. Dørene åbnes kl. 19.30.

Michael Learns To Rock - Played On Pepper Live 2022
2022-04-08 | Hotel Fuglsøcentret, Dragsmurvej 6, Knebel, 8420, Danmark
Played On Pepper Live 2022
Played On Pepper (POP), albummet med hits som “Someday”, That’s Why…..”, “Love Will Never Lie, “How Many Hours” m.fl. var MLTRs svendeprøve, da bandet for første gang, uden indblanding fra producere og pladeselskaber, var alene om al indspilning og teknik. Albummet vil altid stå som en milepæl i dansk og international pop-historie og ikke mindst for bandet selv.Efter det internationale gennembrud i 1993 med albummet ”Colours” indrettede MLTR et studie i et industrikvarter i Århus, som blev rammen om indspilningerne i en eksperimenterende atmosfære af leg og frihed uden andre end de 4 bandmedlemmer til at bestemme.
Sangene var alle skrevet af Jascha Richter og efter næsten 1 års arbejde i studiet,kunne de 4 bandmedlemmer præsentere hele albummet for verden i 1995, hvor det hurtigt solgte langt over 1 million eksemplarer og hærgede blandt andet de danske hitlister i de følgende år. Mange af sangene er blevet evergreens i store dele af verden, og albummet har vist sig at bestå tidens test igennem3 årtier.
Den levende og legende energi,som POP blev skabt af og udstråler, er netop,hvad MLTR ønsker at bringe med sig rundt til Danmarks spillesteder på den kommendePlayed On Pepper Live 2021turné, hvor hele POP albummet vil blive fremført sammen med MLTRs mange andre hits.
MLTR siger: ”Vi glæder os rigtig megettil at give vores danske publikum chancen for denne særlige oplevelse, og vi ønsker med denne specielle koncert-turné at præsentere hele POP-albummet som det store pop-album og ”værk” det altid har været for os. Vi kommer hele landet rundt og vil selvfølgelig ikke snyde publikum for at kunne synge med på de største sange fra vores andre albums.”
Koncerten varer 2×45 min
1. afdeling: Bandets mest populære album, Played on Pepper
2. afdeling: Greatest Hits
Middagen er kl. 17.30, koncerten starter kl. 20.00. Dørene åbnes kl. 19.30.

Påskebrunch 14-04-2022
2022-04-14 09:00 - 13:00 | Hotel Fuglsøcentret, Dragsmurvej 6, Knebel, 8420, Danmark
Varmrøget laks med kold estragoncreme og syltede radiser
Rullepølse med ramsløg – serveret med rå løg og sky
Peberspegepølse med sprødt, surt og sødt
Røget kyllingesalat med mango mayonnaise
Græsk yoghurt med granola og bær
4 danske oste med knækbrød, sylt og kompot
Hjemmelavede marmelader
Gammeldags æblekage
Skåret frugt og grønt
Blødkogt æg
Røræg og bacon
Chorizo brunchpølser
Lun leverpostej med stegte svampe og syltede beder
Pandekager med sirup
Wienerbrød
Rugbrød
Franskbrød
Juice – isvand – kaffe – te – mælk
Kr. 175,- pr. person
Kr. 90,- for børn mellem 4-12 år
På buffeten vil der også være glutenfri, laktosefri og veganske alternativer Påskebrunch serveres den 14. – 18. april 2022 fra kl. 09.00-13.00
Din reserveration til påskebrunch er gældende i 1,5 time (sidste starttidspunkt kl. 11.30)
For at kunne se og vælge det ønskede starttidspunkt, skal der først trykkes ”hent billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige tidspunkter og vælge det du ønsker. Hvis der ikke er et tidspunkt tilbage som passer dig, afbryder du blot købet – der er på dette tidspunkt ikke betalt noget.

Påskebrunch 15-04-2022
2022-04-15 09:00 - 13:00 | Hotel Fuglsøcentret, Dragsmurvej 6, Knebel, 8420, Danmark

Påskebrunch 16-04-2022
2022-04-16 09:00 - 13:00 | Hotel Fuglsøcentret, Dragsmurvej 6, Knebel, 8420, Danmark

Påskebrunch 17-04-2022
2022-04-17 09:00 - 13:00 | Hotel Fuglsøcentret, Dragsmurvej 6, Knebel, 8420, Danmark

Påskebrunch 18-04-2022
2022-04-18 09:00 - 13:00 | Hotel Fuglsøcentret, Dragsmurvej 6, Knebel, 8420, Danmark

Teaterforestilling - Frk. Julie
2022-04-21 19:30 | Hotel Fuglsøcentret, Dragsmurvej 6, Knebel, 8420, Danmark
Teaterforestilling – Frk. Julie
Syddjurs Teaterforening
Billetpris: Medlemmer: 145,- / Ikke medlemmer 250,- / Unge under 25: 55,-
Billetbestilling: https://www.go-syddjurs.dk/arrangementer/10048/frk-julie/
Oplev August Strindbergs verdensklassiker i Bellevue Teatrets opsætning, som byder på intet mindre end to internationale stjerners karriereskift.
Efter store roller i flere danske og internationale forestillinger, tv-serier og film går Thure Lindhardt for første gang bag scenen og kameraet for at instruere. Og Alban Lendorf kaster sig over skuespillet oven på en imponerende karriere som kongelig solodanser og solodanser for American Ballet Theatre i New York.
Lendorf spiller rollen som Jean over for en af Danmarks bedste skuespillere, Sonja Richter, i titelrollen som Julie. Den unge, fremadstormende Sara Hjort Ditlevsen har rollen som Kristin.
På scenen akkompagnerer komponisten og violinisten Andreas Bernitt skuespillerne med sin gennemkomponerede musik, som også byder på en duo med Alban Lendorf ved klaveret. Alt sammen finder sted i Maja Ravns sanselige scenografi med fund fra naturen.
Under forårets coronanedlukning arbejdede holdet af ren og skær kunstnerisk trang på Bellevue Teatrets tomme scene i et kraftfuldt, uortodokst livtag med Frk. Julie. En forhåndsvisning i efteråret 2020 af deres foreløbige arbejde gav forhåbninger om en helt særlig, grænsebrydende og nytænkende version af en af verdensdramatikkens allerstørste klassikere, som nu kommer på turné i fuld længde.
Frk. Julie udspiller sig i herregårdens køkken, hvor adelsfrøkenen Julie møder tjeneren Jean. Det er midsommernat, solen står lavt under horisonten, og en erotisk og social magtkamp udspiller sig imellem de to med Kristin som tilskuer.
August Strindberg skrev Frk. Julie på Skovlyst i Holte. Forestillingen havde urpremiere på Skandinavisk Forsøgsteater i København i 1888.
Forestillingen er støttet af Knud Højgaards Fond. Se traileren for forestillinger HER [link: https://www.bellevueteatret.dk/forestillinger/frkjulie/ ]
Medvirkende: Sonja Richter, Alban Lendorf, Sara Hjort Ditlevsen & Andreas Bernitt
Manuskript: August Strindberg
Musik: Andreas Bernitt
Scenografi: Maja Ravn
Instruktion: Thure Lindhardt
Produceret af Bellevue Teatret
Billeder: Emilia Therese
Video: Mathias Rasmussen
Billetbestilling: https://www.go-syddjurs.dk/arrangementer/10048/frk-julie/

Teatermenu før forestillingen
I forbindelse med forestillingen kan der med start kl.18 købes en 2-retters menu på Fuglsøcentret til en pris på 250 kr.
Tilmelding til Fuglsøcentret 86351355 senest 2 dage før forestillingen.

Ian Paice feat. Purpendicular ( Deep Purple )
2022-04-22 | Hotel Fuglsøcentret, Dragsmurvej 6, Knebel, 8420, Danmark
IAN PAICE (DEEP PURPLE) spiller klassisk Deep Purple

„Purpendicular er et af de bedste bands, jeg spiller med uden for Deep Purple.“
Ian Paice

„Det er sjovt at lege med Purpendicular“
Roger Glover

„Purpendicular er et fremragende band.“
Ritchie Blackmore

„Dette band er skide fantastisk!“
Joe Lynn Turner

Ian Paice er den legendariske trommeslager i Deep Purple og i øjeblikket det eneste tilbageværende grundlægger af Deep Purple. Nu er han på turné med bandet Purpendicular for at bringe sit ”Best Of Classic Deep Purple” show til Europa. Ingen videoskærm er nødvendig, da Ian Paice udfører sin unikke spillestil få meter fra publikum i over to timer. Du kan høre Deep Purple klassikere som “Child In Time”, “Black Night”, “Smoke On The Water”, “Woman From Tokyo” og “Hush”.

Deep Purple er blevet hyldet som et af de mest innovative og succesrige rockbands nogensinde siden 70’erne, og Paices trommespil har haft stor indflydelse på det. Hans musik er kendetegnet ved balancen mellem genial musikalitet og monumental enkelhed. Paice har medvirket sammen med Deep Purple, i Whitesnake, i Gary Moore band og i soloprojekter med Jon Lord, Paul McCartney og Pete York fra The Spencer Davis Group.

Kaldet “Bedste Deep Purple Tribute Band i verden” af Ian Paice og Joe Lynn Turner, bandet Purpendicular har evnen til at fange den unikke magi fra Deep Purple. Selv Ritchie Blackmore siger “Purpendicular er et fremragende band”, og Roger Glover sagde efter sin optræden med Purpendicular i Basel 2012 “De lyder friske, og det er en stor fornøjelse at spille med dem”.
Middagen er kl. 17.30, koncerten starter kl. 20.00. Dørene åbnes kl. 19.30.

Killer Queen
2022-04-30 | Hotel Fuglsøcentret, Dragsmurvej 6, Knebel, 8420, Danmark
Med Patrick Myers i rollen som Freddie Mercury er det bare at glæde sig til en aften spækket med Queens klassiske hits i denne tribute-forestilling, som er det nærmeste du kan komme et live Queen-show, som det oprindelig var. Med autentiske instrumenter, samme scenografi og lys, ingen kor eller blæsere, bare slet & ret Queen som det var i ”gode gamle dage”…
Queen er et af verdens største rockeband – nogensinde.
Selv om Queens karismatiske vokalist Freddie Mercury døde i 1991 så lever musikken videre i allerhøjeste grad. Hvem kender ikke hits som: We are the Champions, Bicycle Race, Bohemian Rhapsody og Crazy Little Thing Called Love?
Killer Queen har turneret i hele Europa og er udnævnt til Worldwide Tribute Band of the Year
Hele juli måned 2020 er bandet på USA turne
Middagen er kl. 17.30, koncerten starter kl. 20.00. Dørene åbnes kl. 19.30.

Kim Wilde koncert
2022-05-06 | Hotel Fuglsøcentret, Dragsmurvej 6, Knebel, 8420, Danmark
Greatest hits tour
Kim Wilde, engelsk popsanger og professionel gartner.
Hun debuterede i 1981 med hittet “Kids in America”, som blev nummer to på den engelske singlehitliste. Siden har hun udgivet adskillige singler og albums og solgt over 15 mio. albums og 50 millioner singler.
I 2006 gjorde hun, efter i mange år at have arbejdet som tv-gartner på BBC, et comeback med cd’en “Never Say Never”
Kim Wilde besøgte forøvrigt Hotel Fuglsøcentret i 2019 til et brag af en koncert, der var totalt udsolgt.
Stående koncert
Middagen er kl. 17.30, koncerten starter kl. 20.00. Dørene åbnes kl. 19.30.

Poul Krebs
2022-05-07 | Hotel Fuglsøcentret, Dragsmurvej 6, Knebel, 8420, Danmark
”En af dansk poprocks bedste iagttagere”, har BT kaldt ham. Jyllands Posten har skrevet om ”…en troværdig og ligefrem kunstner i særklasse” – mens Gaffa har karakteriseret Poul Krebs som ”en ualmindeligt kultiveret musiker, der presser sig selv til det yderste for at give publikum en oplevelse, de aldrig glemmer.”
Gennem karrieren har Poul Krebs altid været leveringsdygtig i både underfundige og skæve historier, fra den rejse igennem livet, der i hans tilfælde ikke altid er gået af den lige vej. En rejse der har gjort Poul Krebs til en af landets mest populære kunstnere – og som undervejs har udmøntet sig i albums som ”Små Sensationer”, ”Kosmorama”, ”Forbandede Vidunderlige Tøs”, ”Fri Som Et Forår”, ”Morgendagens Tåber”, ”På En God Dag”, ”Asfalt og senest ”Maleren og delfinerne på bugten”. Det nye udspil gik direkte ind som #1 på listen over de mest solgte udgivelser i Danmark – og blev af BT kaldt for ”Et af Krebs bedste album”.
Poul Krebs har i løbet af sin lange karriere skrevet langt over 500 sange, har spillet mere end 1000 koncerter og har efterhånden udgivet 24 albums (alt iberegnet), tilsammen solgt i langt over 1 million eksemplarer.
Middagen er kl. 17.30, koncerten starter kl. 20.00. Dørene åbnes kl. 19.30.

Birthe Kjær & Feel Good Band
2022-05-20 | Hotel Fuglsøcentret, Dragsmurvej 6, Knebel, 8420, Danmark
Der hersker ingen tvivl om Birthe Kjærs stadig store popularitet – en favorit hos anmelderne! ”Fuck Britney! Birthe vælter Smukfest”– Ekstra Bladet
”Birthe Kjær fik teenagere til at ”moshpitte”” – BT
”Kjær var kult på Langeland” – Fyens Stiftstidende
Efter et forrygende 2019, hvor Birthe Kjær & Feel God Band høstede den ene flotte anmeldelse efter den anden, er Birthe Kjær klar til 2020. Med en uimodståelig charme og smittende glæde indtager Birthe & Feel Good band scene efter scene landet over, og efterlader altid publikum i et inferno af “syng med”, gummibåde og klapsalver – holdet er nok det tætteste man i dagens Danmark kommer på et ægte kultorkester.
”Feel Good Band”, består af rytmegruppe, 3 blæsere samt 2 korpiger, i alt 9 personer, under ledelse af kapelmester Ronnie Flyvbjerg. Repertoiret spænder helt fra starten i 1968 af Birthe Kjærs karriere med sange som “Arrivederci Franz”, ”Pas på den knaldrøde gummibåd”, ”Sommer og sol”, og ”Tennessee Waltz” – alle sange som publikum kan synge med på. Og selvfølgelig maler de Byen rød. Sammen med de dygtige korpiger bliver der også sunget forskellige medley`er sammensat af danske såvel som udenlandske grandprix sange. Det hele bliver blandet med swingende evergreens fra Birthes album ”Smile”, som hun udgav i 2011, med sange som ”Such a night” og “Slow boat to China”. I efteråret i 2015 udgav Birthe Kjær sit nye pop-album “Lige fra hjertet”, med sange som “Sku ́vi ikke lave lidt ballade”, “Achy breaky heart” og “Du betyder alt for mig”. Sidste sang i duet med Bobo Moreno.
Ved det store Dansktop Prisshow i Herning i 2016 modtog Birthe Kjær prisen for Bedste kvindelige Dansktopsanger – og året efter fik hun hele 2 priser, nemlig prisen for Bedste Koncertnavn og Æresprisen 2017 for et langt professionelt virke i branchen. Igen i 2019 blev Birthe nomineret til hele 2 priser ved Dansktop Prisshowet i Herning – nemlig som Årets koncertnavn og Årets sangerinde – Birthe modtog begge priser.
I 2017 medvirkede Birthe Kjær for første gang i en animationsfilm – nemlig “Dyrene i Hakkebakkeskoven”, hvor hun lægger stemme til Bedstemor Skovmus.
På ”SMUK FEST” 2018 i Skanderborg blev Birthe Kjær tildelt POLKA VERNERS LEGAT.
I 2018 fejrede Birthe så sit 50-års pladejubilæum med et storslået show i landets Kulturhuse, hvor udsolgte huse bekræftede, at der stadig er brug for en af vores dygtigste solister, som kan få salen med på fællessang og godt humør. Her viste hun også sin alsidighed med et bredt repertoire fra viser til pop, country og jazz. Genrer som hun har udgivet på cd ́er gennem årene.
Middagen er kl. 17.30, koncerten starter kl. 20.00. Dørene åbnes kl. 19.30.

Fuglsø sommerophold 2022
2022-06-01 - 2022-10-10 | Hotel Fuglsøcentret, Dragsmurvej 6, Knebel, 8420, Danmark
Fuglsø sommerophold 2022 for 2 personer til kun kr. 2.198,00 (tilbuddet gælder fra 1. juni til 10. oktober 2022)

2 overnatninger i dobbeltværelse med dobbeltseng.
2 stjerneskud eller klassiske burgers på ankomstdagen eller afrejsedagen (angives ved bestilling) med 1 fadøl, vand eller et glas vin til hver.
2 billetter til Memory Lane Rockmuseum på Fuglsøcentret
Stor middagsbuffet begge aftener
Dejlig morgenbuffet begge dage
Fri kaffe og te under hele opholdet
Gratis spil på vores 9-hullers naturgolfbane
Gratis wi-fi på værelset

OBS: Begrænset antal pladser ledige hver dag.
Børn på 4-12 år afregnes til halv pris, børn 0-3 år er gratis (i forældrenes seng)
Ønskes opredninger anbefaler vi at booke familieværelse eller Molbosuite (tillæg kr. 200,- pr. nat pr. betalende voksen) – kontakt os for at høre nærmere.
Vi gør opmærksom på at opholdet skal bestilles mindst 5 dage før den ønskede ankomstdato.
Efter købet skal selve opholdet bookes pr. mail: til@fuglsoecentret.dk
Forud for køb af opholdet, er du velkommen til at rette henvendelse til os, for forespørgsel på ledige datoer.

Boney M. featuring Liz Mitchell
2022-06-10 | Hotel Fuglsøcentret, Dragsmurvej 6, Knebel, 8420, Danmark
Det bliver et fantastisk show med storslåede 70’er-hits som Daddy Cool, Rivers Of Babylon, Ma Baker, Rasputin, Mary’s Boy Child, Sunny og Painter Man.
Boney M var og er stadig discoens nummer 1, og der er lagt op til dans, kærlighed og energi under hele koncerten. Liz Mitchell var medlem af Boney M fra de blev dannet i 1976 og hun er altid blev betragtet som Boney M.’s ledende vokalist. Det er blevet sagt at “Alle medlemmer (af Boney M.) kunne erstattes, undtagen Liz”.
Stående koncert
Middagen er kl. 17.30, koncerten starter kl. 20.00. Dørene åbnes kl. 19.30.

KATRINA from Katrina & The Waves
2022-06-11 | Hotel Fuglsøcentret, Dragsmurvej 6, Knebel, 8420, Danmark
KATRINA LESKANICH
Katrina and the Waves var en britisk rockgruppe, kendt for megahittet “Walking on Sunshine” i 1985, og som vindere af Eurovision Song Contest i 1997 med “Love Shine a Light” for Storbritannien.
Katrina turnerer i dag verden rundt med sit nye Band, herunder Danmark, hvor Katrina udødelige hits bliver flittigt spillet på landets playlister.
Katrina er, som sanger, stærkt inspireret af Motown og Amerikansk rock, og hendes CV er spækket koncerter hvor hun har turneret sammen med andre verdensstjerner som: Wham, The Beach Boys, Don Henley, Pointer Sisters, Chaka Khan, The Kinks, Fleetwood Mac osv. En af disse koncerter var til 4. juli i Washington DC for over 250.000 publikummer.

Middagen er kl. 17.30, koncerten starter kl. 20.00. Dørene åbnes kl. 19.30.

Andrew Strong
2022-06-17 | Hotel Fuglsøcentret, Dragsmurvej 6, Knebel, 8420, Danmark
Som 16-årig fik han rollen som Deco Cuffe i musicalfilmen The Commitments (1991), der er baseret på bogen af Roddy Doyle.
Filmen er bl.a. kendt for hans fortolkning af “Mustang Sally”, og soundtracket blev nomineret til en Grammy Award.
Efter gennembruddet med The Commitments udsendte Andrew Strong sit debutalbum, Strong i 1993.
I 1998 sang han duetterne “Every Time You Cry” og “Experience” med den danske sangerinde Jette Torp på hendes album, Here I Am.
Efterfølgende skrev han kontrakt med det danske pladeselskab CMC i 2000, og indspillede albummet Out Of Time i Puk-studierne med Jan Sivertsen som producer.
Albummet fulgte op på stilen fra The Commitments med fortolkninger af rock-, soul-, og R&B-klassikere, og blev en stor succes i Skandinavien. Albummet solgte 80.000 eksemplarer i Danmark.
Han har turneret med kunstnere som The Rolling Stones, Elton John, Prince, Lenny Kravitz og Bryan Adams.
Middagen er kl. 17.30, koncerten starter kl. 20.00. Dørene åbnes kl. 19.30.

Moonjam
2022-06-18
Pop-tryllerier, musik-magi for ører og øjne, krop og sjæl. Sådan kunne man godt beskrive fænomenet MOONJAM…
Alle kender sangene og musikken, som hittede sidst i firserne og i halvfemserne, men har du været til en Moonjam-koncert, så vil du vide at det der opstår live, lige nu og her, lige i dette uendelige øjeblik, hvor de efterhånden ret så garvede musik-magikere, spiller med ekvilibristisk ekspertise, og improviserer med et pop-øre-overskud af dimensioner, kan tage dig på en enestående rytmisk melodisk rejse ud i universet, og ind i dit inderste følelsesregister. Nostalgi, melankoli, glæde, lykke; en dans og syng-med-oplevelse, der bare sætter sig smukt i din bevidsthed, et musikalsk minde du ikke vil være foruden…!
Morten Kærså og brormand, Rasmus Kærså, har holdt fast i Moonjam-konceptet, ikke mindst i løbet af de sidste 5-6 år – med mere end 60 koncerter om året – hvor de har banket Moonjam op under stjernerne igen. Moonjam er nærmest større og vildere end dengang hvor sange som Bag de blå bjerge, Gennem ild og vand, Belisa, Annabella, Midsommernat, Shaida osv. osv, blev til.
See You Soon – MOONJAM
Line-up sekstet:
Mikkel Nordsø guitar, Henriette Krogh drums, Maibrit Olesen vox, Bobby Ricketts sax, Rasmus Kærså bas/vox, Morten Kærså vox/keys
Middagen er kl. 17.30, koncerten starter kl. 20.00. Dørene åbnes kl. 19.30.

Vandreophold 2022
2022-06-21 - 2022-10-14 | Hotel Fuglsøcentret, Dragsmurvej 6, Knebel, 8420, Danmark
VANDREOPHOLD MIDT I NATIONALPARK MOLS BJERGE

HER BOR DU
Du skal bo på det naturskønne Fuglsøcenter, som ligger i hjertet af Nationalpark Mols Bjerge. Fuglsøcentret er omgivet af betagende natur og rolige omgivelser. Fuglsøcentret har dejlige restauranter og gode værelser.
NATUREN DU VANDRER I
Nationalpark Mols Bjerges 180 km2 store istidslandskab har gennem tiden haft stor tiltrækningskraft på mange mennesker – og landskabet fortæller en historie om, hvilke urkræfter, der skabte området.
OPHOLDET
Green Active Tours er guides på alle turene. Hver tur er mellem 12-15 kilometer lang. Man skal have egen bil med, da turene starter forskellige steder i Nationalparken
PERIODER
06/09 – 09/09 2022
20/09 – 23/09 2022
11/10 – 14/10 2022
For at kunne se og vælge den ønsket dato for dit ophold, skal det først trykkes ”hent billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige datoer og vælge den du ønsker. Hvis der ikke er en dato tilbage som passer dig, afbryder du blot købet – der er på dette tidspunkt ikke betalt noget.
Pris kr. 2.995,- pr. person i dobbeltværelse
Kr. 3.820,- pr. person i enkeltværelse

Hent som PDF
